Diari Oficial de la Generalitat Valenciana


Sumari del DOGV 1412, del 30-10-1990 (1990/800051)

RESOLUCIÓ de 23 d'octubre de 1990, de la Direcció General de la Funció Pública, per la qual dicta instruccions sobre concessió de permisos al personal funcionari que es presenten com a candidats en les eleccions a òrgans de representació del personal al servei de la Generalitat Valenciana, als membres de les juntes electorals de zona, als de les meses, als interventors i apoderats de candidatures i representants de l'Administració i electors.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1412

Data del DOGV
:   30-10-1990

Secció del DOGV
:   ALTRES DISPOSICIONS

Número del document
:   1990/800051


Data del document
:   23-10-1990

Organisme emissor
:   Conselleria d'Administració Pública

Tipus de document
:   Resolució

Resolució de 23 d'octubre de 1990, de la Direcció General de la Funció Pública, per la qual es dicten instruccions sobre concessió de permisos al personal funcionari que es presenta com a candidat en les eleccions a òrgans de representació del personal al servei de la Generalitat Valenciana, als membres de les juntes electorals de zona, als membres de les meses, als interventors i apoderats de candidatures, als representants de l'Administració i als electors.  
L'article 44.1.c) de la Llei de la funció pública, Llei 10/85 de 31 de juliol, en relacció amb l'article 30.2 de la Llei 30/84, de 2 d'agost, de mesures per a la reforma de la funció pública, preveu la concessió de permisos per a l'acompliment de deures de caràcter públic.  
La Direcció General de la Funció Pública, davant la necessitat d'establir les directrius per les quals és regulada la concessió de permisos als funcionaris que es presenten a candidats als òrgans de representació, i als que actuen com a membres de les juntes electorals de zona i de les meses electorals, com a interventors i apoderats de candidatures i com a electors, ha resolt de dictar les instruccions següents:  
Primera. La Generalitat Valenciana concedirà permís per no acudir al treball, sempre que hom el qui presenta la candidatura ho expresse en sol·licitud des de la proclamació definitiva de candidats fins al dia de la votació, a un membre de cada candidatura designat pel presentador d'aquella.  
El permís serà concedit per la Direcció General de la Funció Pública.  
Segona. Durant el període electoral els membres de les juntes electorals de zona i de les meses electorals, disposaran del temps que hi calga, inclosos els desplaçaments fora de la seua residència oficial per acudir a les reunions que celebren els òrgans esmentats.  
Els funcionaris que siguen membres de les juntes electorals de. zona i de les meses electorals rebran, quan els calga desplailar-se des de la seua residència oficial per raó de l'activitat electoral derivada de la seua pertinença als òrgans esmentats, les indemnitzacions previstes en el Decret 200/85 de 23 de desembre, sobre indemnitzacions per raó del servei, en l?Ordre de 17 de febrer de 1986, que desplega el decret abans esmentat, i en la circular de l'1 de juny de 1990 de la Intervenció General, que actualitza la quantia de les indemnitzacions.  
Quan els membres de les juntes electorals de zona no siguen funcionaris, rebran una compensació equivalent a la que correspon a un funcionari del segon grup del mencionat decret.  
Tercer. Els càrrecs de president, vocal i secretari de les meses electorals són obligatoris, des del moment en què se'ls notifique la seua designació, tret que alegaren davant la junta electoral de zona respectiva, causes justificades que impedesquen el desplegament del càrrec.  
Quart. Durant el dia en què es celebre la votació, els membres de les meses electorals, els representants de l'Administració i els interventors i apoderats de les candidatures tindran dret a un permís retribuït de jornada completa i a una reducció de cinc hores de la seua jornada de treball del dia immediatament posterior.  
Cinquè. Els òrgans competents de l'Administració adoptaran mesures oportunes respecte de l?horari de treball del dia en què es realitzarà la votació perquè el personal que tinga la condició d'elector disponga del temps necessari per exercir el dret de votar.  
Els funcionaris que amb la finalitat d'exercir el seu dret a votar hagueren de desplaqar-se de la localitat de treball el dia de la votació podran disposar de quatre hores dins la jornada laboral, per poder acomplir amb aquest dret. Els òrgans competents de l'Administració de la Comunitat Autònoma adoptaran les mesures oportunes, pel que fa al permís, a fi que aquest no perjudique greument el funcionament dels serveis corresponents.  
De la mateixa manera, els responsables dels òrgans administratius podran exigir a l?elector que demane justificant a la seua mesa electoral corresponent.  
Valencia, 23 d'octubre de 1990. - El Director General de la Funció Pública: Rafael García i Maties.